19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 362 της 23 Σεπτ./13 Οκτ. 1986 (ΦΕΚ Α΄ 159)  (Διόρθ. σφαλμ.. το ΦΕΚ Α΄ 190/28 Νοεμ. 1986).  Ίδρυση και λειτουργία της Σχολής Αρχιφυλάκων της Ελληνικής Αστυνομίας και τροποποίηση των Π.Δ. 585/1985 και 390/1985.  Έχοντας υπόψη: 1.Τις διατάξεις: α)Του άρθρ. 11 του Νόμ. 1481/1984 (ΦΕΚ 152 Α΄) «Οργανισμός Υπουργείου Δημόσιας Τάξης» όπως αντικαταστάθηκε με το άρθρ. 1 του Νόμ. 1590/1986 (ΦΕΚ 49 Α΄) και των άρθρ. 27 παρ. 3 και 41 του ίδιου νόμου (Νόμ. 1481/1984). β)Του Π.Δ. 137/1986 (ΦΕΚ Α΄ 51) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» και 2.Την 551/1986 γνωμοδότηση του Συμβουλίου της Επικρατείας. Μετά από πρόταση του Υπουργού Δημόσιας Τάξης, αποφασίζουμε: ΚΕΦΑΛΑΙΟ ΠΡΩΤΟ ΣΧΟΛΗ ΑΡΧΙΦΥΛΑΚΩΝ ΕΛΛΗΝΙΚΗΣ ΑΣΤΥΝΟΜΙΑΣ ΙΔΡΥΣΗ-ΕΔΡΑ-ΥΠΑΓΩΓΗ-ΑΠΟΣΤΟΛΗ Ίδρυση-Έδρα-Υπαγωγή Άρθρ.1.-1.Ιδρύεται και λειτουργεί Σχολή Αρχιφυλάκων Ελληνικής Αστυνομίας, η οποία εδρεύει στο Νομό Αττικής και υπάγεται στην Αστυνομική Ακαδημία. 2.Επίσης ιδρύονται και λειτουργούν Παραρτήματα της Σχολής Αρχιφυλάκων, τα οποία υπάγονται απευθείας σ’ αυτή και εδρεύουν: α.Το Παράρτημα Θεσσαλονίκης στο Νομό Θεσ/νίκης. β.Το Παράρτημα Κρήτης στο Ρέθυμνο. 3.Στο Νομό Αττικής, περισσότερα από ένα εκπαιδευτικά τμήματα, αν στεγάζονται, σε κτίρια ανεξάρτητα από το κεντρικό κτίριο της Σχολής, λειτουργούν ως Παραρτήματα. «4.Η Σχολή Αρχιφυλάκων εξομοιούται με Αστυνομική Διεύθυνση και τα Παραρτήματα αυτής με Αστυνομικά Τμήματα». Η παρ. 4 προστέθηκε από την παρ. 2 του άρθρ. 9 του Π.Δ. 286/19-27 Ιουλ. 1993 (ΦΕΚ Α΄ 124), (Διόρθ. Σφαλμ. στο ΦΕΚ Α΄ 140/26 Αυγ. 1993). Αποστολή Άρθρ.2.-Η Σχολή Αρχιφυλάκων και τα Παραρτήματά της έχουν ως αποστολή την εκπαίδευση των δοκίμων Αρχιφυλάκων. Η εκπαίδευση επιδιώκει να καταστήσει τους εκπαιδευόμενους ικανούς, από κάθε πλευρά, για την εκτέλεση των αστυνομικών τους καθηκόντων ως βαθμοφόρων της Ελληνικής Αστυνομίας. Διάρκεια εκπαίδευσης Άρθρ.3.-1.Η φοίτηση των δοκίμων Αρχιφυλάκων διαρκεί ένα εκπαιδευτικό έτος, που αρχίζει την 1η Σεπτεμβρίου και λήγει την 30ή Ιουνίου του επόμενου έτους διαιρείται σε δύο εκπαιδευτικές περιόδους Α΄ και Β΄. 2.Με απόφαση του Υπουργού Δημόσιας Τάξης μπορεί να ορίζεται διαφορετική ημερομηνία έναρξης και λήξης του εκπαιδευτικού έτους καθώς και να διακόπτεται η εκπαίδευση ή να συντέμνεται η διάρκειά της, όταν κατά την κρίση του συντρέχουν λόγοι δημοσίου συμφέροντος (άρθρ. 41 παρ. 7 του Νομ. 1481/84). Με την ίδια απόφαση καθορίζεται και κάθε αναγκαία λεπτομέρεια. Υποχρεώσεις αποφοιτούντων από τη Σχολή Αρχιφυλάκων Άρθρ.4.-Οι αποφοιτούντες από τη Σχολή Αρχιφυλάκων αναλαμβάνουν υποχρέωση πενταετούς παραμονής στην Ελληνική Αστυνομία, υπολογιζόμενη από την έξοδό τους από τη Σχολή. Μαθήματα Άρθρ.5.-«Στους δόκιμους Αρχιφύλακες διδάσκονται τα παρακάτω μαθήματα, η χρονική διάρκεια των οποίων καθορίζεται από τη Διεύθυνση Εκπαίδευσης, με το αναλυτικό πρόγραμμα: Α΄ Μαθήματα με βαθμό: 1.Ποινικό Δίκαιο. 2.Ποινική Δικονομία. 3.Πρακτική Εφαρμογή επί Ποινικών Υποθέσεων. 4.Συνταγματικό Δίκαιο. 5.Οργανικοί Νόμοι-Κανονισμοί. 6.Αστυνομική Πρακτική. 7.Θέματα Δημόσιας Ασφάλειας. 8.Ειδικοί Ποινικοί Νόμοι-Τουρισμός. 9.Θέματα Τροχαίας. 10.Θέματα Αγορανομίας. 11.Θέματα Ναρκωτικών. 12.Οπλοτεχνική-Σκοποβολή. 13.Αυτοπροστασία. 14.Αυτοάμυνα. 15.Στοιχεία Ιατροδικαστικής. 16.Ελληνικά-Γλώσσα στη Διοίκηση. Β΄ Μαθήματα χωρίς βαθμό: 1.Αστικό Δίκαιο. 2.Εγκληματολογία. 3.Κοινωνικά και Πολιτιστικά Ζητήματα. 4.Πληροφορίες. 5.Πολιτική Άμυνα. 6.Δημόσιες Σχέσεις - Επαγγελματική και Κοινωνική Αγωγή. 7.Στοιχεία τοπογραφίας – σχεδιαγραφίας. 8.Σωματική Αγωγή. 9.Α΄ Βοήθειες. 10.Ασκήσεις Πυκνής Τάξης. Στους Δόκιμους Αρχιφύλακες δύναται να αναπτύσσονται υπό μορφή διαλέξεων, θέματα γενικού ή ειδικού ενδιαφέροντος, που σχετίζονται με την αποστολή τους και διευρύνουν την επαγγελματική τους μόρφωση». (Αντί για τη σελ. 24,837(β) Σελ. 24,837(γ) Τεύχος 1172-Σελ. 35  748 Το άρθρ. 5 αντικαταστάθηκε ως άνω από το άρθρ. 2 του Π.Δ. 476/18-27 Δεκ. 1990 (ΦΕΚ *΄ 183), κατωτ. αριθ. 24. Λοιπά θέματα Άρθρ.6.-1.Για θέματα που αφορούν τους καθηγητές, το προσωπικό της Σχολής Αρχιφυλάκων, τη συγκρότηση, τη διοίκηση, τις λοιπές υπηρεσίες της, τη συγκρότηση εκπαιδευτικών τμημάτων, τη συγκρότηση παραρτημάτων της, το σκοπό της εκπαίδευσης, την παραίτηση από την εκπαίδευση, το σκοπό και τη διάκριση εξετάσεων, τις προφορικές εξετάσεις, τις εξετάσεις περιόδου-εξιτήριες, τη διαδικασία διενέργειας των εξετάσεων, τη βαθμολογική κλίμακα-εξαγωγή βαθμολογίας, τη βαθμολογία επαγγελματικής ικανότητας, τις υποχρεώσεις δοκίμων κατά τις εξετάσεις, τους κωλυόμενους των εξετάσεων, τα αποτελέσματα εκπαίδευσης, τη σειρά επιτυχίας-αρχαιότητα των δοκίμων αρχιφυλάκων, τη διακοπή φοίτησης, τις ποινές, την ελεύθερη έξοδο-άδειες, τις τιμητικές διακρίσεις, το συσσίτιο, τον αθλητισμό-εκδρομές, τη μετεκπαίδευση, την προσθήκη-αφαίρεση μαθημάτων, τις ενστάσεις, τις αναθεωρήσεις και τη φύλαξη-καταστροφή γραπτών, έχουν ανάλογη εφαρμογή αντίστοιχα οι διατάξεις των άρθρ. 17, 81, 82 παρ. 1 και 2, 83, 84, 85, 86, 87 παρ. 1, 2, 3, 4 και 6, 89, 91, 92, 93, 94, 95, 96, 97, 98, 99, 100, 101, 102, 103, 104, 105, 106, 107 παρ. 5 εδάφ. β, 119, 120, 121 και 122 του Π.Δ. 585/1985 (Α΄-205) «Κανονισμός Εκπαίδευσης Προσωπικού Υπουργείου Εσωτερικών και Δημόσιας Τάξης», όπως τροποποιείται με το παρόν δ/γμα. «2.Δόκιμος Αρχιφύλακας που θεωρείται ότι απέτυχε κατά τη φοίτησή του στη Σχολή, σύμφωνα με την παρ. 2 του άρθρ. 99 του Π.Δ. 585/85, επανέρχεται στην υπηρεσία με το βαθμό που είχε πριν από την είσοδό του στη Σχολή χωρίς άλλη διαδικασία». Οι διατάξεις που ήδη υπήρχαν αριθμήθηκαν ως παρ. 1 και η παρ. 2 προστέθηκε από την παρ. 2 άρθρ. 2 του Π.Δ. 352/27-31 Αυγ. 1987 (ΦΕΚ Α΄ 158), (Διόρθ. Σφαλμ. στο ΦΕΚ Α΄ 177/25 Σεπτ. 1987). Με την παρ. 4 άρθρ. 2 του Π.Δ. 352/27-31 Αυγ. 1987 (ΦΕΚ Α΄ 158), (Διόρθ. Σφαλμ. στο ΦΕΚ Α΄ 177/25 Σεπτ. 1987) ορίστηκε ότι η παρ. 6 του άρθρ. 87 του Π.Δ. 585/1985, ανωτ. σελ. 24,803, όπως τροποποιήθηκε με το άνω Π.Δ. 352/87 εφαρμόζεται αναλογικά και για τη Σχολή Αρχιφυλάκων. ΚΕΦΑΛΑΙΟ ΔΕΥΤΕΡΟ ΠΡΟΕΛΕΥΣΗ ΑΡΧΙΦΥΛΑΚΩΝ- ΕΙΣΙΤΗΡΙΕΣ ΕΞΕΤΑΣΕΙΣ Άρθρ.7-12.-(Καταργήθηκαν από την παρ. 9 του άρθρ. 89 του Π.Δ. 496/15-29 Δεκ. 1987 (ΦΕΚ Α΄ 229), κατωτ. σελ. 24,909, Διόρθ. Σφαλμ. στο ΦΕΚ Α΄ 16/29 Ιαν. 1988). Σελ. 24,838(γ) Τεύχος 1172-Σελ. 36 ΚΕΦΑΛΑΙΟ ΤΡΙΤΟ ΤΡΟΠΟΠΟΙΗΣΗ ΔΙΑΤΑΞΕΩΝ- ΚΑΤΑΡΓΟΥΜΕΝΕΣ ΔΙΑΤΑΞΕΙΣ Τροποποίηση Διατάξεων Άρθρ.13.-1.(Προστίθεται δεύτερο εδάφιο στην παρ. 1 άρθρ. 17 Π.Δ. 585/1985, ανωτ. αριθ. 18). 2.(Προστίθεται περίπτ. β΄ στην παρ. 1 άρθρ. 82 του Π.Δ. 585/1985, ανωτ. αριθ. 18 και οι περιπτ. β-θ γίνονται γ-ι αντίστοιχα). 3.(Αντικαθίσταται το άρθρ. 90 του Π.Δ. 585/1985, ανωτ. αριθ. 18). 4.(Αντικαθίσταται το άρθρ. 95 του Π.Δ. 585/1985, ανωτ. αριθ. 18). 5.Οι διατάξεις του άρθρ. 77 του Π.Δ. 450/74, όπως αντικαταστάθηκε με το άρθρ. 18 του Π.Δ. 356/75 (Α΄ 106) εφαρμόζονται και για την υγειονομική εξέταση των υποψηφίων για τη Σχολή Αξιωματικών της Ελληνικής Αστυνομίας. 6.Οι διατάξεις του άρθρ. 10 του παρόντος εφαρμόζονται και για τους υποψήφιους της Σχολής Αξιωματικών της Ελληνικής Αστυνομίας. «7.Η βαθμολογία της επίδοσης των υποψηφίων της Σχολής Αξιωματικών της Ελληνικής Αστυνομίας στα υπόλοιπα μαθήματα, γίνεται σύμφωνα με τη διάταξη της παρ. 2 του άρθρ. 11 του παρόντος δ/τος». Η παρ. 7 προστέθηκε από την παρ. 3 άρθρ. 2 του Π.Δ. 352/27-31 Αυγ. 1987 (ΦΕΚ Α΄ 158), (Διόρθ. Σφαλμ. στο ΦΕΚ Α΄ 177/25 Σεπτ. 1987). Ρύθμιση λεπτομερειών Άρθρ.14.-Λεπτομέρειες και θέματα δευτερεύουσας φύσης, που προκύπτουν κατά την εφαρμογή του παρόντος δ/τος, ρυθμίζονται με διαταγή του Αρχηγού της Ελληνικής Αστυνομίας. Καταργούμενες διατάξεις Άρθρ.15.-Από την έναρξη ισχύος του παρόντος δ/τος καταργούνται: 1.Τα άρθρ. 2 και 4 του Π.Δ. 390/1985 (Α΄ 136) και 2.Το εδάφ. α της παρ. 5 του άρθρ. 107 του Π.Δ. 585/1985 (Α΄ 205), καθώς και κάθε άλλη διάταξη που αντίκειται στις διατάξεις του παρόντος δ/τος. Άρθρ.16.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.   749  